stanford-oval/wikipedia huggingface dataset:
אל-חשד א-שעבי

| --- | --- |

 פרטים
 מדינה:  עיראק עיראק
 שיוך:  מליציות אירניות
 בסיס האם:  בגדאד
 אירועים ותאריכים
 תקופת הפעילות:  15 ביוני 2014 – הווה (10 שנים)
 מקים היחידה:  חיידר אל-עבאדי אבו מהדי אל-מוהנדס ✘
 מלחמות:  המלחמה בעיראק (2013–2017), מלחמת האזרחים בסוריה, המבצע לכיבוש העיר מוסול 2016, העימות בין ארצות הברית לאיראן (2019–הווה), מלחמת חרבות ברזל
 פיקוד
 מפקד נוכחי:  פאלח אל-פיאד
 מפקדים:  האדי אל-עאמרי - מנהיג חטיבת בדר קייס אל-חזעלי - מנהיג עסאיב אהל אל-חק אכרם אל-כעבי - מנהיג תנועת א-נוג'בא שיבלי זאידי - מנהיג גדודי האימאם עלי אבו פדאכ אלמחמדאוי - מנהיג גדודי חזבאללה
אל-חַשְׁד א-שַּׁעְבִּי (בערבית: الحشد الشعبي; בתרגום לעברית: "הגיוס העממי" או "ההתגייסות העממית"), הידוע גם בשם "כוחות המוביליזציה העממית", "ועד המוביליזציה העממית" או "יחידות המוביליזציה העממית", הוא ארגון-גג הנתמך על ידי ממשלת עיראק ומאגד בתוכו מעל 60 מיליציות שיעיות אך כולל גם ארגונים סוניים, נוצריים ויזידיים. כוחות הארגון נלחמו כמעט בכל קרב משמעותי נגד דאעש. בעיני חלק מהמומחים, הארגון מהווה מעין יורש של משמר הרפובליקה, לאחר שאורגן מחדש ב-2018 על ידי ראש ממשלת עיראק לשעבר חיידר אל-עבאדי, שהוציא תקנות לארגון מחדש של הכוח תוך מתן דרגות ומשכורות כמו לזרועות אחרות של הכוחות המזוינים של עיראק.
בפועל הארגון מאגד גם מיליציות שיעיות פרו-איראניות הפועלות בכפוף למשמרות המהפכה האסלאמית של איראן, והיו מעורבות בפעילות צבאית נגד ארצות הברית וישראל. בשל כך הופצצו מספר בסיסים ומחסני טילים של מיליציות אלו, בתקיפות המיוחסות לישראל ולארצות הברית.
מרבית המיליציות בארגון נמנות בין המיליציות הפרו-איראניות ומופעלות וממומנות על ידי איראן. מיליציות אלו מאוגדות תחת ההתנגדות האסלאמית בעיראק ומוכוונות לביצוע טרור ומלחמה באמצעות שליח נגד אויבי "ציר ההתנגדות" ובעיקר נגד ישראל וארצות הברית.
היסטוריה

שבע המיליציות המקוריות פעלו תחת תמיכת ראש הממשלה אל-מאלכי מאז תחילת 2014. כוחות אל-חשד א-שעבי נוסדו באופן רשמי על ידי הממשלה העיראקית ב-15 ביוני 2014 לאחר שעלי סיסתאני הוציא ב-13 ביוני פתווה שקראה להגן על ערי עיראק, במיוחד בגדאד, ולהשתתף במתקפת הנגד נגד המדינה האסלאמית שהגיעה בעקבות נפילת העיר מוסול ב-10 ביוני 2014. הכוח איגד תחתיו מספר מיליציות שיעיות, שרובן קיבלו תמיכה ישירה מאיראן, יחד עם מספר שבטים סוניים על ידי איחוד המיליציות הקיימות במסגרת "ועד אל-חשד א-שעבי" ("ועד ההתגייסות העממית") שתחת משרד הפנים העיראקי ביוני 2014. ב-19 בדצמבר חתם נשיא עיראק פואד מעצום על חוק שעבר בפרלמנט בנובמבר המאגד את הכוח כשווה ערך לזה של צבא עיראק. במסגרת זו הוכפף ישירות למפקד העליון של הצבא, ראש ממשלת עיראק.
ב-3 בינואר 2020 נהרג סגן מפקד כוחות אל-חשד א-שעבי ואחד ממיסדיו, אבו מהדי אל-מוהנדס, בתקיפה אווירית אמריקנית שבה נהרג גם מפקד כוח קודס, קאסם סולימאני.
ארגונים חברים

בין המיליציות החברות נמנות:
חטיבת בדר
גדודי חזבאללה
עסאיב אהל אל-חק
כתאיב סייד א-שוהדא
גדודי האימאם עלי
תנועת א-נוג'בא
חרכת אנסאר אללה אל-אופיא
בריגדות הקדושים
כיבוש גדול
בריגדות טורקמניות
גדודי הג'יהאד
צבא של תקווה
פעילים בולטים

פאלח אל-פיאד - מנהיג הארגון
אבו אזהר אל-ג’בורי - דובר הארגון.
האדי אל-עאמרי - מנהיג חטיבת בדר
קייס אל-חזעלי - מנהיג עסאיב אהל אל-חק
אכרם אל-כעבי - מנהיג תנועת א-נוג'בא
שיבלי זאידי - מנהיג גדודי האימאם עלי
אבו פדאכ אלמחמדאוי - מנהיג גדודי חזבאללה
אבו חסן אל-מהדי - מנהיג אזורי בכיר במרכז עיראק.
מיכה פרלס

| --- | --- |
אין תמונה חופשית
 לידה:  1936 (בן 88 בערך) ירושלים, פלשתינה (א"י) 
 ענף מדעי:  קומבינטוריקה, תורת הגרפים 
 מקום לימודים:  האוניברסיטה העברית בירושלים 
 מנחה לדוקטורט:  ברנקו גרונבאום 
 מוסדות:  האוניברסיטה העברית בירושלים 
 תלמידי דוקטורט:  נוגה אלון, מוריה סיגרון, רום פנחסי, עבדאללה א. כאמל, מאיר קצ'לסקי, רון עדין, גיל קלעי, נתן ליניאל, חיה קלר 
 
מיכה אשר פרלס (Micha A. Perles; נולד ב-1936) הוא פרופסור אמריטוס במכון איינשטיין למתמטיקה באוניברסיטה העברית בירושלים.
ביוגרפיה

נולד בירושלים ולמד באוניברסיטה העברית, קיבל בה תואר מוסמך במדעים בהנחיית מיכאל רבין והשלים בה דוקטורט במתמטיקה בשנת 1964 בהנחיית הגאומטריקן ברנקו גרונבאום. נושא התזה היה אקספוננטים קריטיים של גופים קמורים. נושאי מחקריו הם: קמירות, גאומטריה קומבינטורית, קומבינטוריקה ותורת הגרפים.
ב-1961 ניסח פרלס את למת הניפוח לשפות רגולריות יחד עם יהושע בר-הלל ואלי שמיר מהאוניברסיטה העברית בירושלים. למת הניפוח נועדה להוכיח ששפה כלשהי איננה שפה רגולרית. הלמה מגדירה תנאי הכרחי לרגולריות שפה, והשימוש העיקרי בה הוא בהוכחה בדרך השלילה ששפה איננה רגולרית על ידי הוכחת אי קיומו של התנאי עליו מדברת הלמה.
לאחר הדוקטורט המשיך לפוסטדוקטורט באוניברסיטת וושינגטון (1965-66) ומרצה באוניברסיטת קליפורניה בלוס אנג'לס (1966-67).
בשנת 1967 התמנה למרצה בכיר באוניברסיטה העברית, ב-1971 הועלה לדרגת פרופסור חבר ובשנת 1981 לפרופסור מן המניין. ב-2005 פרש לגמלאות כפרופסור אמריטוס.
פרלס העמיד תלמידים רבים, בהם נוגה אלון, גיל קלעי, יוסי שילוח, נתי ליניאל, זאב סמילנסקי ובני וגורן.
הערות שוליים

↑  Y. Bar-Hillel, M. A. Perles, E. Shamir, “On formal properties of simple phrase structure grammars”, Zeitschrift für Phonetik, Sprachwissenschaft und Kommunikationsforschung 14 (1961) pp. 143-172.
↑  מינויים חדשים באוניברסיטה העברית, דבר, 29 באוגוסט 1971
| --- | --- |
בקרת זהויות :  NLI: 987007266292505171  PLWABN: 9810613433805606  dblp: 66/1700  ISNI: 0000 0004 0833 1955  MGP: 58897  VIAF: 301055065   WorldCat (עם VIAF): 301055065 
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
קרי (שפה)

שלט תלת-שפתי, רשום  בקרי, באנגלית ובצרפתית, קוויבק, קנדה
קְרִי (Cree) היא שפה ילידית קנדית, המכילה למעשה מספר ניבים נפרדים אך קרובים. השפה מדוברת בפי כ-117,000 איש ברחבי קנדה, החל מהטריטוריות הצפון-מערביות ועד לניופאונדלנד ולברדור, ונחשבת לשפה הילידית המדוברת ביותר בקנדה.
קרי ששייכת למשפחת השפות האלגונקוויאניות, בה נהגו לדבר האומות הראשונות לפני הגעת האדם האירופי ליבשת אמריקה. בניגוד לשפות אלגונקוויאניות אחרות שנכחדו או קרובות להכחדה (כדוגמת שפת השאיין, שפת המיאמי - אילינוי, וכו'), התקיימה הקרי, בזכות מדיניות הממשל הקנדי עוד מראשיתו.
כבשפות אלגונקוויאניות אחרות, גם בקרי שונים מאוד מבנה השפה, התחביר והגופים מהמוכר בשפות מערביות. לדוגמה, קיים גוף רביעי, בו מתײחסים לאנשים שנפטרו, וגם בו קיימים הבדלים, למשל, בין אנשים שנפטרו בטבעיות ואנשים שמצאו את מותם בצורה אחרת.
גם מבחינה תחבירית, קרי היא בעלת מורפולוגיה עשירה ביותר, כשאר השפות האלגונקוויאניות. המילה "בית ספר", למשל, מהווה דוגמה טובה לעושר המורפולוגי בשפת הקרי. בעוד שבשפה האנגלית, לדוגמה, מורכב הביטוי "בית ספר" ממילה יחידנית ("School"), ובעוד שבעברית (הנחשבת כשפה מורפולוגית עשירה) מורכבת המילה משני ביטויים ("בית" + "ספר"), הרי שבשפת הקרי המילה היא kiskinohamātowikamik, שפירושה המילולי הוא "מקום ללימוד יחדיו על ידי מתן דוגמה".
קטע טקסט בשפת קרי, המודפס בכתב קרי, בכתב לטיני, ובתרגום לאנגלית
קרי היא אחת משמונה השפות הרשמיות בטריטוריות הצפון-מערביות, לפי חוק השפות הרשמיות.
השפה נכתבת בכתב ייחודי, כתב קרי, המשמש כיום גם בשפות אלגונקוויאניות נוספות. צורת הכתב היא הברתית-פונטית, והמילים בה מפורקות למספר גדול של סימנים גרפיים, המבטאים הברות.. כיום נכתבת השפה, לעיתים, גם בכתב הלטיני.
פונולוגיה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | סדקי | סדקי | וילוני | וילוני | חכי | חכי | בתר־מכתשי | בתר־מכתשי | מכתשי | מכתשי | שִנִּי | שִנִּי | דו־שפתי | דו־שפתי |
| אפי |  |  |  |  |  |  |  |  | n |  |  |  | m |  |
| סותם |  |  |  | k |  |  |  |  |  |  |  | t |  | p |
| מחוכך |  |  |  |  |  |  |  | ʧ |  | ʦ |  |  |  |  |
| חוכך |  | h |  |  |  |  |  | ʃ |  | s | ð |  |  |  |
| מקורב (צדי) |  |  | w |  | j |  |  |  | ɹ |  |  |  |  |  |
| מקורב (צדי) |  |  |  |  |  |  |  |  | l |  |  |  |  |  |
כתב

| אותיות קרי מזרחי> Initial.Initial | אותיות קרי מזרחי> הברות.ê | אותיות קרי מזרחי> הברות.i | אותיות קרי מזרחי> הברות.o | אותיות קרי מזרחי> הברות.a | אותיות קרי מזרחי> הברות.î | אותיות קרי מזרחי> הברות.ô | אותיות קרי מזרחי> הברות.â | אותיות קרי מזרחי> Final.Final |
| --- | --- | --- | --- | --- | --- | --- | --- | --- |
|  | ᐁ | ᐃ | ᐅ | ᐊ | ᐄ | ᐆ | ᐋ |  |
| p | ᐯ | ᐱ | ᐳ | ᐸ | ᐲ | ᐴ | ᐹ | ᑉ |
| t | ᑌ | ᑎ | ᑐ | ᑕ | ᑏ | ᑑ | ᑖ | ᑦ |
| k | ᑫ | ᑭ | ᑯ | ᑲ | ᑮ | ᑰ | ᑳ | ᒃ |
| c | ᒉ | ᒋ | ᒍ | ᒐ | ᒌ | ᒎ | ᒑ | ᒡ |
| m | ᒣ | ᒥ | ᒧ | ᒪ | ᒦ | ᒨ | ᒫ | ᒻ |
| n | ᓀ | ᓂ | ᓄ | ᓇ | ᓃ | ᓅ | ᓈ | ᓐ |
| s | ᓭ | ᓯ | ᓱ | ᓴ | ᓰ | ᓲ | ᓵ | ᔅ |
| sh | ᔐ | ᔑ | ᔓ | ᔕ | ᔒ | ᔔ | ᔖ | ᔥ |
| y | ᔦ | ᔨ | ᔪ | ᔭ | ᔩ | ᔫ | ᔮ | ᔾ (ᐤ) |
| r | ᕃ | ᕆ | ᕈ | ᕋ | ᕇ | ᕉ | ᕌ | ᕐ |
| l | ᓓ | ᓕ | ᓗ | ᓚ | ᓖ | ᓘ | ᓛ | ᓪ |
| v, f | ᕓ | ᕕ | ᕗ | ᕙ | ᕖ | ᕘ | ᕚ | ᕝ |
| th* | ᕞ | ᕠ | ᕤ | ᕦ | ᕢ | ᕥ | ᕧ | ᕪ |
| w | ᐌ | ᐎ | ᐒ | ᐗ | ᐐ | ᐔ | ᐙ | ᐤ |
| h | ᐦᐁ | ᐦᐃ | ᐦᐅ | ᐦᐊ | ᐦᐄ | ᐦᐆ | ᐦᐋ | ᐦ |
| אותיות קרי מערבי> Initial.Initial | אותיות קרי מערבי> הברות.ê | אותיות קרי מערבי> הברות.i | אותיות קרי מערבי> הברות.o | אותיות קרי מערבי> הברות.a | אותיות קרי מערבי> הברות.î | אותיות קרי מערבי> הברות.ô | אותיות קרי מערבי> הברות.â | אותיות קרי מערבי> Final.Final |
| --- | --- | --- | --- | --- | --- | --- | --- | --- |
|  | ᐁ | ᐃ | ᐅ | ᐊ | ᐄ | ᐆ | ᐋ |  |
| p | ᐯ | ᐱ | ᐳ | ᐸ | ᐲ | ᐴ | ᐹ | ᑊ |
| t | ᑌ | ᑎ | ᑐ | ᑕ | ᑏ | ᑑ | ᑖ | ᐟ |
| k | ᑫ | ᑭ | ᑯ | ᑲ | ᑮ | ᑰ | ᑳ | ᐠ |
| c | ᒉ | ᒋ | ᒍ | ᒐ | ᒌ | ᒎ | ᒑ | ᐨ |
| m | ᒣ | ᒥ | ᒧ | ᒪ | ᒦ | ᒨ | ᒫ | ᒼ |
| n | ᓀ | ᓂ | ᓄ | ᓇ | ᓃ | ᓅ | ᓈ | ᐣ |
| s | ᓭ | ᓯ | ᓱ | ᓴ | ᓰ | ᓲ | ᓵ | ᐢ |
| y | ᔦ | ᔨ | ᔪ | ᔭ | ᔩ | ᔫ | ᔮ | ᐩ (ᐝ) |
| th | ᖧ | ᖨ | ᖪ | ᖬ | ᖩ | ᖫ | ᖭ | ‡ |
| w | ᐍ | ᐏ | ᐓ | ᐘ | ᐑ | ᐕ | ᐚ | ᐤ |
| h | ᐦᐁ | ᐦᐃ | ᐦᐅ | ᐦᐊ | ᐦᐄ | ᐦᐆ | ᐦᐋ | ᐦ |
| hk |  |  |  |  |  |  |  | ᕽ |
l: ᓬ 
r: ᕒ
הערות שוליים

↑  על חוק השפות הרשמיות בטריטוריות המערביות של קנדה, ראו "חוק השפות הרשמיות"
↑  סיפורו של כתב קרי ייחודי, מאחר שפותח רק במאה ה-19, על ידי המיסיונר והבלשן ג'יימס אװאנס. הכתב שפותח בשנת 1830 אומץ בתוך שנים ספורות על ידי דוברי קרי, ובהמשך אומץ על ידי דוברי שפות אלגונקוויאניות נוספות. להרחבה - ראו Cree syllabics
| --- | --- |
בקרת זהויות :  NLI: 987007531383405171  BNE: XX544373  BnF: cb11948501b (data)  LCCN: sh85033883  SUDOC: 027445127
Software and Systems Modeling

| --- | --- |
 מו"ל:  הוצאת שפרינגר 
 תאריכי הופעה:  2002–הווה (כ־22 שנים) 
 שפה:  אנגלית 
 מדינה:  גרמניה 
 ISSN:  1619-1366, 1619-1374
 www.sosym.org
 
Software and Systems Modeling‏ (SoSyM) הוא כתב עת מדעי שנבדק על ידי עמיתים המכסה פיתוח ויישום של שפות תכנות וטכניקות מידול של תוכנה ומערכות, כולל יסודות מידול, סמנטיקה, טכניקות ניתוח וסינתזה, טרנספורמציות מודל, הגדרת שפה וסוגיות הנדסת שפה. כתב יצא לאור לראשונה בשנת 2002 בהוצאת שפרינגר. העורכים הראשיים הם ג'ף גריי (אוניברסיטת אלבמה) וברנהרד רומפה (RWTH אוניברסיטת אאכן). הם נתמכים על ידי העורכים הבכירים מרשה צ'צ'יק (אוניברסיטת טורונטו), מרטין גוגולה (אוניברסיטת ברמן) וז'אן מארק יז'קל (IRISA / INRIA ואוניברסיטת רן 1) ועוזריהם חוסיין ארגין (אוניברסיטת בול סטייט) ומרטין שינדלר (אוניברסיטת אאכן).
רוברט פרנק היה מייסד ועורך ראשי של כתב העת משנת 1999 עד 2015.
על פי ה-"Journal Citation Reports", גורם ההשפעה של כתב העת עומד על 2.660 נכון לשנת 2018.
כתב העת נמצא במאגרים רבים, ביניהם: EBSCO, ‏SCOPUS.
הערות שוליים

↑  "Software and Systems Modeling". 2018 Journal Citation Reports. Web of Science (Science ed.). Thomson Reuters. 2018.
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
גבזה

| --- | --- |

מראה העיר מהאוויר
 מדינה:  טורקיה טורקיה
 מחוז:  מרמרה
 נפה:  קוג'אלי
 ראש העיר:  זינור בייקגז (מפלגת הצדק והפיתוח)
 שטח:  423 קמ"ר
 אוכלוסייה:  ‏
  ‑ בעיר:  407,436 (2023)
  ‑ צפיפות:  963.2 נפש לקמ"ר (2023)
 קואורדינטות:  40°48′10″N 29°25′50″E﻿ / ﻿40.802777777778°N 29.430555555556°E﻿ / 40.802777777778; 29.430555555556 
 אזור זמן:  UTC +3
 https://www.gebze.bel.tr/
  מפת מיקום  מפה מפורטת   (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורגבזה(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורגבזה(למפת נפת קוג'אלי רגילה) גבזה(למפת נפת קוג'אלי מוגדלת) גבזה  he tabBackground:;tabBorder:#aaa;defaultTab:0;
גבזה (בטורקית: Gebze) היא עיר בנפת קוג'אלי במחוז מרמרה שבצפון-מערב טורקיה. לפי אומדן רשמי משנת 2023 אוכלוסייתה מנתה 407,436 תושבים והיא העיר המאוכלסת ביותר בנפה.
גאוגרפיה

גבזה משתרעת על פני 423 ק"מ והיא מרוחקת 41 ק"מ צפון-מערבית לבירת הנפה איזמיט ו-47 ק"מ דרום-מזרחית למרכז איסטנבול. העיר שוכנת על שפת ים מרמרה והיא העיר המערבית ביותר בנפה. היא גובלת עם הרשויות המקומיות דילובאסי מדרום-מזרח, קרפז ממזרח, דארג'ה וצ'אירובה ממערב ועם הרשויות שילה מצפון, פנדיק וטוזלה השייכות לנפת איסטנבול.
כלכלה

בעיר ממוקם מרכז של חברה Togg שמייצרת מכוניות חשמליות.
ערים תאומות

סומליה גארווה (אנ'), סומליה
בוסניה והרצגובינה קאקאן (אנ'), בוסניה והרצגובינה
קירגיזסטן קארקול, קירגיזסטן
בוסניה והרצגובינה קיסליאק, בוסניה והרצגובינה
קפריסין קית'ריאה (אנ'), קפריסין
פורטוגל אואיירש (אנ'), פורטוגל
יוון פילאיה (אנ'), יוון
בולגריה סמואיל (אנ'), בולגריה
מקדוניה הצפונית סטודניצ'ני (אנ'), מקדוניה הצפונית
הערות שוליים

↑  Turkey: Administrative Division (Provinces and Districts) - Population Statistics, Charts and Map, citypopulation.de
↑  Gebze Belediyesi, Gebze Belediyesi (בטורקית)
| --- | --- |
בקרת זהויות :  NLI: 987007564198905171  BnF: cb146194456 (data)  GND: 4237110-7  LCCN: n80157773  VIAF: 133694367   WorldCat (עם VIAF): 133694367 
ערך זה הוא קצרמרבנושא יישובים בטורקיה. אתם מוזמנים לתרום לוויקיפדיה ו.
התאחדות הכדורגל האנגלית

.
| --- | --- |

 ענפי ספורט:  כדורגל
 השתייכות:  פיפ"א   אופ"א   IFAB
 תאריך ההשתייכות:  1905–1920 (פיפ"א)   1924–1928   1964   (אופ"א) 1954   1886 (IFAB)
 מיקום המטה:  אצטדיון ומבלי 
 יושב ראש:  אנגליה גרג קלארק
 מנכ"ל:  Mark Bullingham 
 תאריך ייסוד:  1863
 ארגוני בת:  Wembley National Stadium Ltd 
 thefa.com
 
התאחדות הכדורגל האנגלית (באנגלית: The Football Association, או בקצרה FA) היא הגוף הממונה על ענף הכדורגל באנגליה (ובמושבות הכתר ג'רזי, האי מאן וגרנזי).
ה-FA, אשר נוסדה בשנת 1863, היא ההתאחדות הכדורגל העתיקה בעולם. כלליה ותכתיביה של ההתאחדות האנגלית השפיעו באופן מכריע על חוקת משחק הכדורגל המודרני והתפתחותו, ומסיבה זו היא נחשבת לאחד הגופים המשפיעים ביותר בתולדות הספורט. ההתאחדות חברה בהתאחדות הכדורגל האירופית (אופ"א) והעולמית (פיפ"א), ומחזיקה במושב קבוע בוועדת הכדורגל הבינלאומית (IFAB).
כל מועדוניה המקצועיים של אנגליה נדרשים להיות חברים בהתאחדות הכדורגל האנגלית. ה-FA אחראית למינוי מאמנה של נבחרת אנגליה בכדורגל וכן להנהלתן של כל הנבחרות הלאומיות. כיום ה-FA היא הגוף החולש על ליגת הכדורגל הבכירה באנגליה, הפרמייר ליג. הפוטבול ליג, הכוללת את הפוטבול ליג צ'מפיונשיפ, הליגה הראשונה והליגה השנייה, מפעילה גם היא מנגנון פיקוח משל עצמה, וכך גם שאר מערכות הליגות הפנימיות, לדוגמת הפוטבול אליאנס.
בנוסף, ה-FA לוקחת חלק חשוב בפיתוח הכדורגל כענף ספורט לאומי באנגליה ומשקיעה רבות בתמיכה בקבוצות כדורגל חובבניות ואזוריות, והחילה חוק שחקני בית במטרה לפתח שחקני כדורגל מקומיים.
כיום, נשיא ההתאחדות הוא הנסיך ויליאם מוויילס, שהחליף בתפקיד את הנסיך אנדרו, דוכס יורק.
היסטוריה

פרק זה לוקה בחסר. אנא תרמו לוויקיפדיה ו.
קודם לפגישתה הראשונה של התאחדות הכדורגל בלונדון ב-26 באוקטובר 1863, לא היה אוסף כללים קבועים ומקובלים אוניברסלית למשחק הכדורגל. מייסדי ההתאחדות ביצעו בחינה מחודשת של כללי המשחק במהלך שישה מפגשים שהתפרסו על פני חודשיים. באחרונה שבהן, החליט גזבר ההתאחדות, שהיה נציגה של אחת הקבוצות המייסדות, כי הוא וקבוצתו פורשים מההתאחדות נוכח הסרתן של שתיים מהצעותיו, האחת המתירה לרוץ עם הכדור בידיים, והשנייה המאפשרת לחסום ריצה מעין זו על ידי פגיעה פיזית בשחקן הרץ. בעקבות זאת הוקם איחוד הרוגבי האנגלי בשנת 1871. משחק הכדורגל המודרני הראשון שנערך על פי כללי ה-FA התקיים במורטלייק ב-19 בדצמבר 1863 בין מורליז בארנס לריצ'מונד, והסתיים בתיקו מאופס.
תחרויות

ה-FA מקיימת מספר תחרויות:
גביע ה-FA
פרס ה-FA
אגרטל ה-FA
גביע ה-FA לנשים
גביע ה-FA לנוער
גביע יום ראשון
גביע ה-FA המחוזי לנוער
מגן הקהילה
גביע מערכת הליגות הלאומית
גביע קטרגל
ההתאחדות לא אחראית באופן ישיר על הליגות השונות באנגליה, ואלו מנוהלות על ידי מערכות פנימיות (לדוגמה, הפרמייר ליג מנוהלת במשותף על ידי מועדוניה וההנהלה שהם בוחרים, והפוטבול ליג מפקחת על הליגות שבמסגרת מפעל זה).
לצאת מבוסייר

| --- | --- |
 סוגה:  סרט דוקו-אקטיביסטי
 יוצרים:  נועה טל, דובי קרויטורו
 בימוי:  נועה טל, דובי קרויטורו
 ארץ מקור:  ישראל ישראל
 שפות:  עברית 
 הפקה
 מפיק:  דובי קרויטורו
 מפיקים בפועל:  צביקה יונה
 הפצה:  טושוט סרטים
 עורכים:  איתי פינקלשטיין
 צלמים:  רונן מקיקס עמר, שוקי גוז'יק
 בעלי תפקידים נוספים:  נועה טל (תחקיר)
 מוזיקה:  מיכאל אמת
 שידור
 רשת שידור:  כאן 11
 תקופת שידור מקורית:  9 במרץ 2022 – הווה
 
לצאת מבוסייר הוא סרט דוקו-אקטיביסטי ישראלי ששודר ב-9 במרץ 2022 בכאן 11, ומגולל את סיפורם של יוצאי הישיבה "בית יוסף" הנמצאת בצרפת.
רקע ותקציר

הסרט מציג את ישיבת "בית יוסף", הנמצאת בבוסייר (Bussières) שבצרפת, הממוקמת בפאתי פריז. על פי אתר האינטרנט שלה, הישיבה נוסדה על ידי הרב גרשון ליבמן לאחר שהגיע לצרפת מפולין בשנת 1948, מבוססת על דרך ישיבת נובהרדוק, והיא חלק מרשת המוסדות "אור יוסף". לאורך השנים למדו בישיבה אלפי בחורים, מרביתם מישראל ומארצות הברית. הישיבה, שפעלה כ-25 שנה, הציעה מסגרת תורנית לבחורים, חלקם "נוער מתמודד", שלא מצאו את מקומם בישיבות הרגילות.
בסרט מוצגת האלימות שהופעלה בישיבה, שפעלה ככת, בה התלמידים הוכו על בסיס קבוע. לצד המכות הופעלו בישיבה שיטות אלימות נוספות כמו נידוי חברתי, השפלות, התעללות פסיכולוגית, פגיעות מיניות ושליטה על התקשורת עם המשפחה. חלק מהתלמידים בישיבה נקלעו למצוקות נפשיות כבדות, התמכרויות לסמים ומחשבות אובדניות. על פי העדויות שנאספו, הכת החלה להתבסס בישיבה בשנת 2002 וההחמרה של פעילותה התרחשה מאז 2005.
בסרט משתתפים ארבעה ניצולים מהישיבה, בחורי ישיבה לשעבר, המבקשים לחשוף את ההתעללות ושטיפת המוח שהתרחשו בה, במטרה להביא לסגירתה. באיסוף העדויות סייע להם נער אמריקאי בן 15 בשם מוטי, תלמיד בישיבה שעבר גם הוא התעללות, והעביר להם חומרים מתוכה, בין היתר תיעודים של פגיעה בו. ביולי 2021 הנער ברח מהישיבה ופנה לשגרירות ארצות הברית כדי לבקש עזרה, וטען כי הוא נתון להתעללות ומוחזק בתנאים ירודים, מה שהוביל לפתיחת החקירה. במהלך הסרט התלמידים חוזרים לישיבה ומתעמתים עם אנשיה על ההתעללויות שעברו מצדם.
תוצאות התחקיר

בעת איסוף העדויות מהתלמידים, חלקן צולמו לטובת הסרט וחלקן הועברו לרשויות בצרפת על ידי הצוות הדוקומנטרי.
בעקבות התחקיר, בינואר 2022 פשטה משטרת צרפת על הישיבה, פינתה ממנה את כל תלמידיה, שהועברו לטיפול רשויות הרווחה, וסגרה אותה לצמיתות. בנוסף, באותו יום נעצרו 16 אנשי צוות, מורים ומנהלים, שנחקרו בגין "חטיפה מאורגנת, אלימות בנסיבות מחמירות, מניעת טיפול ומזון והתעללות בחסרי ישע בנסיבות מחמירות". בהמשך הוגשו שבעה כתבי אישום נגד בכירים בה, ביניהם יוסי עניאל שרעבי, ראש הישיבה נתן יברא, ואברהם מאיר חזיזה.
הפשיטה על הישיבה התרחשה על רקע מאבק נגד בתי ספר חסרי רישיון בצרפת, שהחל בשנת 2020. המהלך, עליו הכריז נשיא צרפת עמנואל מקרון, נועד לבלום את פעילותם של בתי ספר מוסלמיים בלתי רשמיים כחלק מדחיקה רחבה יותר נגד אסלאם רדיקלי. יהודים צרפתים רבים תמכו בדיכוי.
ניסיונות סוכנות הידיעות היהודית (JTA) להשיג את צוות הישיבה לא צלחו בתחילה. רואה חשבון שעובד במוסד אמר שלא הצליח ליצור קשר עם מעסיקיו מאז המעצרים, והדיווחים בתקשורת הצרפתית על המעצרים לא כללו את תגובת המוסד להאשמות.
הרב הראשי של צרפת, חיים קורסיה, התייחס לפרשה באומרו לסוכנות הידיעות הצרפתית: "לא מתקבל על הדעת להעמיד כך את חייהם של ילדים בסכנה, התנאים בהם הם חיו אינם קבילים". הישיבה בחרה שלא לענות לטענות שעלו בתחקיר, ובכירים בה מסרו כי הם "דוחים את העובדות".
בתחקיר המשטרה הצרפתית שארך כחצי שנה התגלה כי ההאשמות ברובן נכונות וערכה פשיטה על המקום בתאריך ה-31.01.22. במהלך הפשיטה נעצרו כל מנהלי המקום ונגבו עדויות מכל בחורי המוסד. ביום הפשיטה השוטרים מצאו בכספת הישיבה מאות אלפי יורו במזומן ועוד מעל למליון יורו בחשבון הבנק בצרפת.
לאחר סיום החקירות, הוגשו כתבי אישום כנגד 7 ממנהלי המקום על התעללות בקטינים, הזנחת קטינים, ניהול מוסד ללא רישיון וסיכון חיי אדם.
הפקה ושידור

במקור הסרט היה אמור להיות משודר בדצמבר 2021, אך בעקבות בקשה מצד המשטרה הצרפתית מ"כאן" שידורו נדחה כדי לא לפגוע בחקירה. יוצרי הסרט הם נועה טל ודובי קרויטורו, אשר הפיק בעבר את תוכנית התחקירים "בולדוג", והוא שודר לראשונה ב-9 במרץ 2022 בכאן 11.
הערות שוליים

↑  היסטוריה - Yeshiva Beth Yossef, באתר הישיבה
1 2 3 4   איתי שטרן, "לצאת מבוסייר": נחשפת הזוועה שהביאה לסגירת ישיבה בצרפת, באתר הארץ, 8 במרץ 2022
1 2  Kim Willsher, Pupils at Jewish school in France taken into care after abuse allegations, The Guardian, ‏2 בפברואר 2022
↑  Raid, arrests at Orthodox school, The Australian Jewish News, ‏10 בפברואר 2022
↑  16 teachers at yeshiva near Paris arrested in raid over conditions for students, Jewish News, ‏6 בפברואר 2022
↑  French police arrest 16 teachers at ultra-Orthodox school for alleged student abuse, The Times of Israel, ‏2 בפברואר 2022
↑  Conor Skelding, Staff at Jewish school in France charged with 'aggravated violence' against students, New York Post, ‏5 בפברואר 2022
פרימו לוי

| --- | --- |

פרימו לוי
 לידה:  31 ביולי 1919 טורינו, איטליה 
 פטירה:  11 באפריל 1987 (בגיל 67) טורינו, איטליה 
 שם לידה:  Primo Levi 
 מדינה:  איטליה, ממלכת איטליה 
 לאום:  יהודי-איטלקי
 מקום קבורה:  בית הקברות של טורינו 
 מקום מגורים:  טורינו 
 אירועים משמעותיים:  השואה 
 שם עט:  Damiano Malabaila, Damiano Malabalia 
 עיסוק:  כימאי, סופר
 מקום לימודים:  אוניברסיטת טורינו, Liceo Classico Massimo D'Azeglio 
 שפות היצירה:  איטלקית 
 תחום כתיבה:  ממוארים, סיפורים קצרים, שירה ורומאנים
 סוגה:  ספר זיכרונות 
 נושאי כתיבה:  אוטוביוגרפיה, כימיה, איטליה, השואה
 יצירות בולטות:  "הזהו אדם?", "השוקעים והניצולים", "הטבלה המחזורית", "אם לא עכשיו, אימתי?", "ההפוגה"
 תקופת הפעילות:  1947 – 11 באפריל 1987 (כ־40 שנה) 
 בן או בת זוג:  Lucia Morpurgo 
 פרסים והוקרה:  "ויארג'ו", "סטרגה", "קמפיילו" (איטליה)
 
פְּרִימוֹ מיקלה לוי (באיטלקית: Primo Michele Levi;‏ 31 ביולי 1919, טורינו, פיימונטה, איטליה – 11 באפריל 1987) היה סופר וכימאי יהודי-איטלקי. כתב זכרונות, סיפורים קצרים, שירים ורומנים. ידוע ביותר ביצירתו על השואה, ובמיוחד על תיאורו של הזמן שעבר עליו במחנה העבודה אושוויץ מונוביץ.
ספרו "אם זה אדם", העוסק בתקופת שהותו באושוויץ, תואר כאחד הספרים החשובים שנכתבו במאה ה-20.
קורות חיים > תחילת דרכו

פרימו לוי נולד ב-1919 בטורינו שבפיימונטה, ממלכת איטליה למשפחה יהודית ליברלית. אביו, צֶ'זַרֶה (Cesare), היה קורא נלהב ואוטודידקט. הוא עבד בבית החרושת "גנץ", ובילה חלק ניכר מזמנו בהונגריה, מקום החברה. אמו של פרימו, אסתר (Ester; נודעה ברבים בשם "רינה") הייתה משכילה ובוגרת ה־Instituto Maria Letizia. אף היא הייתה קוראת נלהבת, ידעה לנגן בפסנתר ודיברה צרפתית שוטפת. נישואי הוריו היו ביוזמת אבי אמו, צ'זרה לוּצַאטִי (Cesare Luzzati). ביום חתונתם העניק סבו לזוג הצעיר את הדירה ברחוב 75 Corso Re Umberto, שבה חי פרימו לוי מרבית חייו.
ב-1921 נולדה אחותו אנה מריה (Anna Maria); פרימו לוי חש כלפיה קרבה רבה במשך כל ימי חייו. ב-1925 החל לבקר בבית הספר היסודי פֶלִיצֶ'ה רִינְיוֹן (Felice Rignon) בטורינו. פרימו היה ילד צנום, עדין וביישן שהחשיב את עצמו למכוער. הוא עשה חיל בלימודיו. תיקו האישי בבית הספר כולל תקופות היעדרות ארוכות, במהלכן למד בביתו – תחילה עם אמיליה גלאודה (Emilia Glauda), ובהמשך עם מריסה זיני (Marisa Zini), בתו של הפילוסוף זֽינוֹ זֽיני (Zino Zini). את חופשות הקיץ בילה לוי עם אמו בבית חווה ששכרה בעמק ולדנסיאן (Waldensian), מדרום-מערב לטורינו. אביו נשאר בטורינו, גם מפני שלא חיבב את חיי הכפר, וגם בשל בגידותיו באשתו.
בספטמבר 1930 נכנס לוי לבית הספר הקלאסי מאסימו ד'אזליו (Massimo d'Azeglio), שנה לפני גיל הכניסה הרגיל. הוא היה התלמיד הצעיר ביותר, הנמוך ביותר והנבון ביותר בכיתתו, כמו גם היהודי היחיד בה. בשל כל אלה הוא סבל התעללות. באוגוסט 1932, בתום שתי שנות לימוד בתלמוד תורה בטורינו, הוא חגג בר מצווה בעלייתו לתורה בבית הכנסת. ב־1933 הצטרף לתנועת הנוער האוונגרדיסטי (Opera Nazionale Balilla, ה-ONB) של הנוער הפשיסטי, כמצופה אז מכל תלמיד בית ספר באיטליה. הוא התחמק מתרגילי סדר בסגנון צבאי, בהצטרפו לחטיבת הסקי במסגרתה בילה כל שבת בעונה המושלגת במדרונות שסביב טורינו. כנער צעיר חלה לוי לעיתים תכופות, לרוב מזיהומים בחזה, אך חרף זאת השתתף בפעילות פיזית ברצון. פרימו נהג לחמוק עם כמה מחבריו לאצטדיון ספורט נטוש, שם ערכו תחרויות אתלטיקה.
ביולי 1934 בהיותו בן 14, הוא עבר את מבחני הקבלה לתיכון (Liceo classico) מאסימו ד'אזליו שהתמחה בלימודים קלאסיים, והחל את לימודיו שם בסתיו. בית הספר נודע במוריו האנטי-פשיסטים.
בגמר לימודי החובה החל בלימודי כימיה באוניברסיטת טורינו.
ממשלת איטליה הפאשיסטית פתחה באותן שנים בחקיקת חוקים גזעניים, מה שהקשה על לוי להגיש את עבודת הגמר שלו, מהיותו יהודי. חרף זאת הצליח לוי להגיש את עבודת הגמר וסיים את לימודיו באוניברסיטה בהצטיינות. בתעודת הגמר שקיבל ב־1941, צוין כי הוא "מן הגזע היהודי". אותם חוקי גזע מנעו ממנו למצוא עבודה שתהלום את השכלתו – בתום לימודיו.
יחד עם אחותו אנה, לקח חלק בפגישות סודיות שנערכו מדי שבוע על בסיס קבוע בספריית בית הספר היהודי בטורינו, שליד בית הכנסת שנהרס בהפצצות ב-1942. בקבוצה היו חברים לוצ'יאנה ניסים, פרנקו מומיליאנו (Franco Momigliano), שלאחר המלחמה נישא ללוצ'יאנה ניסים, ואנדה מאסטרו (Vanda Maestro), אמנואלה הרטום ואחיו אניו, אאוג'ניו גנטילי (Eugenio Gentili), ג'ורג'יו דינה (Giorgio Diena), ג'ורג'יו סגרה (Giorgio Segre), אלברטו סלמוני (Alberto Salmoni) וביאנקה גואידטי סרה (Bianca Guidetti Serra). חברי הקבוצה אהבו לטייל ולעשות סקי בהרים. כולם היו אינטלקטואלים יהודים אנטי-פאשיסטיים, סטודנטים או בוגרי לימודים אקדמיים. הם הקימו יחדיו קבוצת התנגדות שנקראה "בני הספרייה היהודית", שפעלה כנגד המשטר הפאשיסטי בשיתוף פעולה עם המחתרת האיטלקית "צדק וחירות" (Giustizia e Liberta).